Odos, gleivinių papiloma – tai gėrybinis „augliukas“, sukeltas tam tikros Žmogaus papiloma viruso (ŽPV) atmainos. Tokios papilomos supiktybėti negali, tačiau tam tikros paties ŽPV atmainos gali būti kancerogeniškos ir sukelti gimdos kaklelio, varpos onkologines ligas. Kitos ŽPV atmainos gali sukelti įvairių rūšių karpas bei kondilomas (genitalijų karpas).
Beje, pastebėjus įtartiną odos ar gleivinių darinuką, rekomenduojama apsilankyti dermatologo ar kito specialisto konsultacijai.